af en fr ne de nl nl en en af nl en nl nl af en af af af af af af af af af af af nl af nl en en en fr nds en af fr nl en af fr nl en af af en af fr en en en fr nl en fr nl en af fr en en en nl es af nl en nl nl en af en en en en
Die Hoorn kry nuwe webblad – DieHoorn
January 26, 2017January 26, 2017
HIER by Die Hoorn pak ons ’n opwin-dende reis aan met ’n splinternuwe webblad – ’n reis waarop ons ons lesers en adverteerders wil saamneem!
Met die digitale media wat toenemend ’n impak op die nuuswêreld en veral die gedrukte koerant het, word ons as’t ware genoodsaak om ons fokus toenemend na ons webblad en die sosiale media te verskuif, ’n stap wat baie nuwe geleentheid vir ons, ons lesers en ons kliënte ontsluit!
Ons weet daar is baie inwoners van Oudtshoorn vir wie Donderdag al Hoorn-dag geraak het. Ons het ná die afgelope Kersvakansie weer ’n sms van ’n leser ontvang wat vertel hoe sy oë Donderdae outomaties na Die Hoorn op die rakke begin soek as hy in die winkel kom, al weet hy dit is vakansie!
Diesulkes hoef egter nie bekommerd te wees nie. Hoewel die formaat moontlik in die toekoms mag verander, sal ons steeds die gedrukte koerant uitgee.
Wat ons webblad betref, kon Die Hoorn nie vir beter vennote gevra het as Lumico wat ons met die webblad gaan bystaan nie. Lumico staan onder leiding van ’n ervare koerantman en voorste digitale mediakenner, Willem Breytenbach.
Saam met Lumico, wat onlangs deur Oflocal – The Best of South Africa as die beste sosiale mediabemarkingsmaat-skappy in Kaapstad aangewys is, het ons reeds ’n besonderse nuwe webtuiste ontwikkel waarop ons sommer baie trots is.
En wat die lekkerste van die nuwe webtuiste gaan wees, is dat ons op ’n gereelde grondslag vars nuus daarop gaan publiseer. Elke dag kan dus Hoorndag raak! Maak ook seker om Die Hoorn op Facebook te “like” om van nuwe plasings in kennis gestel te word.
Soos met alle nuwe ondernemings sal daar nog heelwat skaafwerk en verfyning nodig wees, maar ons sien uit na die nuwe uitdagings.
Ons is ook propvol planne oor hoe ons die webblad gaan ontwikkel om dit opwindend en toeganklik vir ons lesers te maak. Die internet bied net soveel meer moontlikhede as die gedrukte koerant.
Net ter agtergrond: Van Oudtshoorn se plaaslike gedrukte koerante spog Die Hoorn steeds verreweg met die hoogste verkope. Ons strewe is om ons webblad die gewildste op Oudtshoorn en in die Klein Karoo te maak.
Die webblad sal vandag al by diehoorn.com besoek kan word en kort daarna by www.diehoorn.co.za sowel as www.diehoorn.com.
Ons hoor graag van ons lesers wat hulle van die nuwe webblad dink! Lesers is ook welkom om met voorstelle te kom wat hulle graag op die webblad sal wil sien. Stuur ’n ’n sms na 073 217 7089 of ’n e-pos na nuus@hoorn.co.za.
Enigeen wat op die blad wil adverteer kan my kontak by 044 272 5605 of by info@hoorn.co.za.
Kerkstraat-swembad eindelik weer oop!
November 2, 2017November 2, 2017
Alle swembaddens oop voor einde van week Deur Ilze-Mari Gründling NADAT die munisipale swembad in Kerkstraat, Oudtshoorn vir drie...
Kunste Onbeperk skuif na Arbeidsgenot
July 27, 2017July 27, 2017
Deur Liesel le Roux KUNSTE ONBEPERK, die maatskappy wat die KKNK en Klein Karoo Klassique aanbied, skuif op 1...
Polisie vra hulp met moord op Preston Titus
December 3, 2017December 3, 2017
DIE polisie het mense wat kan help met inligting oor die moord op ‘n bekende Oudtshoorniet, Preston Titus, versoek...
December 14, 2017December 14, 2017
Deur Liesel le Roux TALLE besighede en inwoners in die midde-dorp van Oudtshoorn het gister nie telefoniese en/of internet-ver­binding...
Protea u/19 Cricket Team tackles Sri Lanka u/19 tomorrow on Rec
January 31, 2017January 31, 2017
South Western Districts Cricket is ready to host three limited over internationals between the South African and Sri Lankan...
Sluiting van Munisipale kantore
April 26, 2018April 26, 2018
Werk aan Kango Grotte-pad begin
October 19, 2017October 20, 2017
Deur Liesel le Roux DIE herseëling van die R328 tussen Oudtshoorn en die Kango Grotte het verlede Woensdag (11...
Intense cold front to reach Western Cape on Friday
June 20, 2019June 20, 2019
An intense cold front is expected to reach the country by Friday afternoon (21 June 2019), resulting in adverse...
Marli wil haar lewe toewy aan anderWatertrokke op pad na De Rust
Volg ons op Twitter
Volg ons op Instagram
Laai meerVolg ons op Instagram
©2019 Die Hoorn, Oudtshoorn. .
Log in with your credentials
Sign in Remember me Lost your password?
Reset Password I remember my details